Downloaded from YTS.MX
Official YIFY movies site: YTS.MX
A NETFLIX BEMUTATJA
Jól emlékszem arra, mikor először jártam itt.
Mindenki azt mondta, Forte dei Marmi egy mesés tengerparti város.
És valóban…
Olyan volt, mint egy képeslap.
Mintha egy tökéletes díszletbe csöppentem volna.
A tengerparti napozóágyak kék-fehér baldachinja…
A simított homok…
A nevetés hangja a lágy szellőben…
Bámulatos volt az az időtlenség.
A parti sétányon végigsuhanó biciklik a naplementében…
Csodás hely volt a nyaralásra.
De Forte dei Marmiban is
rövidülnek a nappalok, és hosszabbodnak az éjszakák.
Az Apuáni-Alpok hegycsúcsain,
a hófehér márványtörmeléket
lassan felváltja a jeges hótakaró.
A sötétség felemészti a fényt.
És feltámad bennünk a félelem.
Még Forte dei Marmiban is
meg kellett tanulnunk vigyázni magunkra.
Ez a napsütötte, békés város…
most olyan üresnek tűnik,
mintha evakuálták volna.
Ez a történet
télen játszódik.
RAFFAELLI BIZTONSÁGTECHNIKA
Segítség!
Mi az, mi történt?
Clementiék hívtak. Csak veled hajlandóak beszélni. Barbadoson vannak.
Látom, ezeknek sincs jobb dolguk.
Aggasztja őket valami, amit a bejárati kamerán láttak.
Reméltem, hogy ma alhatok pár órát.
Azt mondtad, kiemelt ügyfelek miatt bármikor hívhatlak.
Tudom, jól tetted.
- Jó éjt, Emma! - Te is aludj majd!
Igyekszem.
Clementi úr!
- Már ott van a háznál? - Igen, itt vagyok.
-És? Minden rendben? - A kamerák rendben vannak.
- Igen, de… - Nincs jele betörésnek.
Értem, de én azt mondtam, hogy úgy tűnt, az a lány bajban van.
Ki tudja, mit látott? Talán valami jöttment járkál a környéken.
Tele van ezekkel az ország. Már sehol sincs biztonságban az ember…
Értem. Nézze, nem feltétlenül egy bevándorlót keresünk.
- Azért, kérem, nézzen utána! - Úgy lesz.
Köszönöm, Santini.
Akkor további szép napot önnek!
Itt igazából éjszaka van.
De azért kösz.
- Minden jót, Santini! - Minden jót!
Ez meg mi a faszt művel?
Mi a faszt csinálsz?
KEDVENCEK
RENDŐRSÉG
- Jó estét, Santini! - Jó estét!
A Volta és a Carrara sarkán van egy jó eséllyel ittas vezető.
A rendszáma: PI 55388.
Máris küldünk valakit.
Köszönöm.
Várjon, mégsem kell.
Biztos benne?
Igen, intézem. Viszhall!
- Mi bajod, seggfej? - Dario!
Ismerlek?
Anyádat ismerem.
Szállj be! Így nem vezethetsz. Majd én hazaviszlek.
Nyugi már!
A francba!
Mit művelt?
Erről majd elbeszélgetünk. Befelé!
Mégis miről?
Részegen vezetett.
Szerencsére pont arra jártam.
Gyanítom, hogy nem csak ivott.
Te még ilyenkor is dolgozol?
Eltűnt egy milliárdos macskája?
A kocsi a Voltán áll.
Köszönöm, Roberto.
- Jó éjt! - Jó éjt!
Örülök, hogy láttalak.
Dario!
Dario, nyisd ki!
Dario!
Dario, nyisd ki!
Dario!
Jó reggelt!
Jaj, ne bohóckodj már!
Angela mondta, hogy nem aludtál itthon. Hajnali háromkor ért haza.
Hétfőn.
Úgy tűnik, ebben a házban már mindent lehet.
- Kérdezhetek valamit? - Persze.
Az ügyfeleid, azok az antropológusok…
tudják, hogy mikor itthon nem tudsz aludni, náluk forgolódsz álmatlanul?
Egy időre Dél-Afrikába utaztak.
Angela hol járt?
POLGÁRMESTER-JELÖLT
Ha ennyire érdekel, kérdezd őt, vagy kövesd a telefonját!
Már megbeszéltük. Nem telepítem azt a szart a telefonjára.
- Élje csak az életét! - Persze…
- Nézd már! - Persze…
Címlapra kerültél Pilatival.
PILATI TÁMOGATJA RAFFAELLIT
Remek! Már majdnem kiment a fejemből.
Odanézzenek, micsoda boldogság! Jó reggelt!
Jó reggelt, ifjú hölgy!
Mi jól vagyunk. És te?
- Mondj valamit! - Angela!
Nem erről volt szó. Hányszor mondtam, hogy hétköznap
ne maradj ki sokáig? Iskola van.
Anyának már mondtam. Ginevránál írtunk házit, és elaludtunk.
Te hol voltál?
Késésben vagyok, elmentem.
- És nincs mobilozás a biciklin! - Már mondtad ezerszer.
Láttad anyádat a címlapon?
Angela! Láttad anyát a címlapon?
Nem hallotta, elrohant.
Ha hallotta volna sem érdekelné.
De már jön is valaki, akit érdekel.
Matteo!
- Micsoda alak! - Ezt tüntesd már el!
Elég rossz fényt vet ránk. Nem gondolod? Na, menj!
És vegyél be altatót! Úgy nézel ki, mint egy vámpír.
Ez a gyógyszer kikészít.
Mert nélküle jobb?
Jó reggelt!
Matteo!
Gratulálok a címlaphoz!
- Köszönöm. Ugye milyen csodás? - Igen, az.
Itt az új verzió.
- Remek. - Ez már biztos tetszeni fog.
Még a zenét is lecseréltük.
- Tessék! - A tenger… Gyönyörű.
Tökéletes.
Egy panoráma fentről.
- Egy közeli. - És itt egy csúnya kép.
Feszültnek tűnök.
Nem is igaz.
Ebben a veszélyekkel teli világban, ha rám szavaz, a biztonságra szavaz.
- Jól nézel ki. - Szerintem túl sokat vigyorgok.
Találd ki, hogy Pilati jótékonysági estjén
- Ki társul majd hozzánk? - Na, ki?
Marcello.
Ferrario.
- A milliárdos? - Bizony.
- Ez óriási! Elképesztő! - Az.
A biztonsági csapata már hívott is. Tedd el ezt is!
Ezt akkor nem Santini úr intézi?
Nem. Majd én.
- Rendben. Akkor menjünk! - Menjünk.
EGY BIZTONSÁGOSABB VÁROSÉRT
- Jó reggelt! - Szia, jó reggelt!
Te hogyhogy itt? Nem éjszakás vagy?
Mutatni akarok valamit.
Micsodát?
Ezt Clementi kamerája rögzítette tegnap este.
A picsába!
Kik laknak még abban az utcában?
A biztonsági másolat miatt?
Bizony. Minden kamerafelvételről van biztonsági másolat.
Ha fizetnek érte, ha nem.
Semmit nem aludtam az éjjel.
Miért van rajtad kabát? Fázol?
Utálom a telet. Gyűlölöm.
- Látod, mekkora ászok vagyunk? - A legnagyobbak.
Nézd csak!
Ez az.
Kit tartóztatnak le?
Nem tudom.
Bassza meg!
Mi az?
Ez Walter.
Az meg a lánya, Maria.
Spezi.
Walter nálunk volt technikus.
A legjobb a szakmában.
De ki az a pasas, aki videózik?
Walter…
KÖNYVTÁR, KREATÍV ÍRÁS SZAKKÖR
Nos, mielőtt bölcs gondolataimmal boldogítanálak benneteket,
sajnos rossz hírt kell közölnöm.
Az iskolatársatok, Maria Spezi kórházban van.
Úristen, mi történt vele?
Biztos elbotlott az apja piás üvegeiben.
Srácok, kérlek!
Fő, hogy Mariának nincs komoly baja. Most pedig csapjunk bele!
Szóval… Angela, a viszály almájánál hagytuk félbe.
- Befejezted azóta? - Nem, még nem.
Ahhoz az kéne, hogy anyám és apám
tíz másodpercnél több időt töltsenek egy légtérben.
Tanár úr!
Szívem…
Hogy mondjam el, hogy megértsd?
Nem vagyok a tanárod.
Ez nem egy töri-, matek- vagy földrajzóra.
Én a cenzúrázatlan igazság bemutatására tanítalak benneteket.
És az nem az, amit a tévében vagy a neten láttok.
Tudjátok, srácok… Én azért vagyok itt…
hogy megtanítsam, egy írást hogy tudtok megtölteni élettel.
Már ha túlélitek az ügynökségek, sajtóirodák, és szerkesztők világában.
Mobilokat!
Porból lettünk
S porrá leszünk
Most minden telefont Szépen a kosárba teszünk
Ne feledjétek! Ami itt elhangzik, az szigorúan bizalmas.
Kérlek benneteket,
hogy ne ítélkezzetek, és legyetek őszinték.
Ginevra, kezdheted!
Figyelünk.
Az írás ideiglenes címe:
Most megvagy!
„Amikor először találkoztam apám üzlettársával,
Volmaróval,
még csak hatéves voltam.
Tíz évvel később lettem a szeretője.
Így álltam bosszút a szüleimen.
Telhetetlen volt.
Anya!
Kielégíthetetlen.
De az egész nem a dugásról szólt, hanem az emberekkel való baszakodásról.”
Angela, muszáj zörögnöd?
Srácok, csak én látom úgy,
hogy az elbeszélőből hiányzik az… empátia?
Tanár úr, ezt a traumát én éltem át.
Nem hagyhatom, hogy sértegessenek.
Igazad van.
Nem is kell.
Kérlek, folytasd!
„Nem mindig úsztuk meg a dolgot.”
RENDŐRSÉG
- Enzino! - Nocsak!
- A kopó! - Hogy vagy?
- Jól. És te? - Én is. Idehallgass!
Ki volt az a pasas, aki videózott? Domenichetti?
Miért érdekel? Azt az ügyet lezárták.
A tettes már vallomást is tett. Nézd meg az aktát!
Spezi szomszédja, Rizieri…
Bepanaszolta Spezit, hogy részeges, és lármázik.
Spezi lánya miatt is aggódik,
akivel az öreg durván összebalhézott pár órával korábban.
Hát, a történtek után kemény lehet talpra állni.
Talpra állni?
Nem mindenki képes rá.
Maria!
Egy tízes skálán milyen erősek a fájdalmaid?
Tizenegy.
Nagyon óvatosan kezdjük. Lássuk…
Tudod így mozgatni az ujjaid?
Jól van. Most fordítsd fel!
Most lássuk a vállad!
Csak lassan! Lazítsd el a karod, hagyd, hogy mozgassam!
Jól van, próbáljuk újra! Csak lazán.
Nos, Maria…
Kificamodott a vállad.
Ha nem tornáztatod, lehet, hogy sosem fogod tudni mozgatni.
Szedd össze magad, hidd el, egyre könnyebb lesz!
CUKRÁSZDA
Szia!
Rajta, egyél csak a tiltott gyümölcsből!
- Már megtettem. - Akkor újra!
Édesem, ehhez ez korodbeli srácot keress!
Telhetetlen vagy.
Micsoda? Telhetetlen?
Ne merj Ginevrához hasonlítani!
Ami köztünk van, az valódi.
Igen, de most dolgom van.
Neked meg mi bajod?
Vasárnap késő éjjel jöttél haza,
és nem akartad, hogy itt aludjak. Mégis hol voltál?
Úgy beszélsz, mint az exnejem. Nem véletlenül váltam el.
Tudom, sajnálom.
Nem akarlak megfojtani.
Csak úgy érzem, valami baj van, és segíteni akarok.
Figyelj…
Óriási rajtam a nyomás emiatt a rohadt könyv miatt.
Nem tudom, hogy lesz kész időben. De ha itt vagy, valószínűleg sehogy.
Úgyhogy kérlek, adj egy hetet, aztán a tiéd vagyok.
De most menj el!
Nagyon kérlek!
Még mindig nem mondtad el, hol voltál vasárnap éjjel.
- Csak autókáztam. - Minek?
- Kerestem valamit. - Mit?
Nem tudom. Valamit. A múzsámat.
Amúgy az a ribanc Ginevra posztolt rólad egy képet.
Legalább jól nézek ki rajta?
Nagyon szexi.
A suliudvaron lőtte.
Totál kilennének, ha tudnának rólunk.
De sosem tudhatják meg, Angela.
Soha.
Ez fáj!
Mi az?
Szinkronizáltam a telefonos hangfelvételt a videóval.
Az én hibám!
Szörnyű, ami Spezivel történt.
A te szempontodból azért elég jó az időzítés.
Ez most elég aljas volt.
Csinos vagy ma este.
- Tényleg? - Igen.
Csak azt nem tudom, vajon az estély vagy Pilati miatt.
Tudod, ha nem lennék férjnél, tényleg vonzódnék hozzá.
Ez nem igaz. Házas vagy, de így is vonzódsz hozzá.
Értem én.
Ő teljesen más, mint én. Olyan, amilyen én sosem lehetek.
Egy gazdag, elegáns férfi.
Gazdag…
Talán majd egy másik életben.
Meg is érkeztünk.
Kérlek, ne engedd el nagyon magad,
és ne feledd, Pilatival nincs kézfogás!
Mi ez a hülyeség, hogy nem érhet hozzá senki?
Tudom, hogy a gazdagoknak vannak agyament fóbiáik, de…
egy kapcsolat érintések nélkül azért nem az igazi.
Ez nem feltétlenül igaz.
Jó estét!
- Jó estét! - Jó estét!
Jól nézel ki, Carlo.
Jó estét!
- Curzio! - Claudia!
Látod, mennyien eljöttek?
Mindenki itt van, aki számít.
- Ez fantasztikus! - Hála neked.
Nem, hála neked.
Roberto, a feleséged ma úgy tündököl, mint…
a Medici-Venus.
Kívül finom, kecses, belül kemény és szilárd, mint a márvány.
Szerencsés férfi vagy, Roberto.
Ezt mindig is tudtam.
- Öt perc, és kezdődnek a beszédek. - Rendben.
Megjött a milliárdos Ferrario.
Matteo, elég, ha csak Ferrarióként emlegeted.
- Egy whiskyt kérnék. - Roberto!
Hadd mutassam be az új amerikai ügyfelemet, Camillát!
Most költözött a Via Goriziára.
Épp időben, ha igaz, amit beszélnek.
Mire gondolsz?
Ha Marcello Ferrario valóban befektet,
az ingatlanok értéke legalább 20%-kal emelkedik majd.
Ferrariónak nem is szabadna itt lenni ma este.
Tudtad, hogy még fotózni sem szabad? Még telefonnal sem.
Isten ments, hogy liberális létére egy jobboldali jelölt mellett lássák!
Talán untatjuk magát?
Igen.
Csak viccelek.
Az elmúlt néhány éjjel egy szemhunyásnyit sem aludtam.
Szegénykém!
És szed valamit?
Valamit muszáj lenne, máskülönben még a végén hallucinációk is gyötörhetik.
Tudom.
Mindenesetre az első lépés,
hogy kerülje az alkoholt!
Hölgyeim és uraim, figyelmet kérek!
Mindnyájukat ismerem, és tudom, hogy legtöbbjüknek Forte dei Marmi
a második otthona. Vagy épp a harmadik, esetleg negyedik.
De ez a város…
sokunk számára kedves hely.
És senki ne mondja, hogy nem érdemeljük meg, mert begurulunk.
Uraim!
A következő polgármesterünk, jobban mondva
az első női polgármesterünk
és garantálhatom, hogy a valaha volt legjobb jelölt:
Claudia Raffaelli, egy biztonságosabb Forte dei Marmiért.
Köszönöm.
Forte dei Marmiban születtem.
És itt is nőttem fel.
A lányom szintúgy.
És én itt is akarok megöregedni.
Kiskoromban még szabadon kószálhattam a városban.
Az utcák biztonságosak voltak.
Nem kellett félnünk semmitől.
Nem zárkóztunk be éjszakára.
Gondoljanak csak bele!
Sajnos vannak köztünk betolakodók,
Vagy, ha úgy tetszik, nemkívánatos személyek.
És majd ne feledkezzünk meg arról sem,
hogy köszönetet mondjunk Mori ezredesnek,
ha a jelenlegi rablás- és betöréshullámot végre megállítja.
Tudják…
egy olyan drámai esemény…
mint az a szörnyűség,
ami vasárnap hajnalban történt
azzal a fiatal lánnyal…
tökéletes példa.
Azt a lányt olyasvalaki támadta meg, akiben megbízott.
Nem jössz be?
Beengednél egy vámpírt a házba?
Mindenki odavolt érted ma este.
Claudia?
Késő van, mi a baj?
Az a kis ribanc megváltoztatta a vallomását.
Azt mondja, az egész Pilati házában történt.
- Micsoda? - De ez nem igaz.
Pilati épp akkor volt Milanóban. Üres volt a ház.
Nem is ezzel van a gond, hanem a sajtóval.
Muszáj segítened!
Amilyen gyorsan csak lehet. Jó?
Rendben.
Nem túl szoros?
Hadd lazítsak rajta egy kicsit!
Várj!
Hadd lássam a kezed! Most fordítsd fel!
Roberto, mondd meg a feleségednek, hogy ne aggódjon!
A lány nyilván csak az apját védi. Miután a nyugtatók hatása csökkent,
felfogta, hogy az apja őrizetben van, és bepánikolt.
Most azt mondja, az egész Pilatinál történt.
Hogy sokat ivott, és hogy volt ott valami srác is.
- Kicsoda? - Azt nem tudja.
Elfelejtette a nevét. Baromság.
Az egészet csak kitalálta.
Nézd, Spezit már behoztuk.
Részeg volt és zavart, még ellen is állt,
de végül még a helyszínen bevallott mindent, ezt azért ne feledd!
- A lány fogyasztott kábítószert? - A drogteszt negatív lett.
Csak a fájdalomcsillapítót mutatta ki, amit a kórházban kapott.
- Walter hol van most? - Kiengedtük.
A lánya nem akart vádat emelni ellene.
De ne aggódj! Mariát szociális gondozó kíséri haza.
- Elnézést! Alessandro! - Bocsánat!
Intézem.
- Elbuktam a magammal kötött fogadást. - Milyen fogadás?
Azt hittem, egy újabb évig nem látlak majd.
Figyelj… Elmentél Dario kocsijáért?
Persze.
- Igen. - Beszélnem kell vele. Tudod, hol van?
- Ha bajban lenne, ugye elmondanád? - Persze.
A Gildában dolgozik.
Jól van, akkor talán majd még összefutunk.
- Szia! - Rendben.
Dario utoljára öt vagy hat hete volt bent dolgozni utoljára.
Szólt, hogy kilép?
Nem, de jól megvagyunk nélküle is.
Köszönöm.
Ha találkozol azzal a seggfejjel, mondd meg neki, hogy hívja fel Letiziát!
Hogy kinyomhassam, mikor hív.
Maria, hol van a hálószobád?
Az emeleten.
És maga hol szokott aludni?
Odabenn.
És van állása, amiből el tudja tartani a lányát?
Van.
Jól van. Biztos minden rendben?
Persze. Miért kérdezi ezt mindenki?
Jól vagyok.
Rendben.
Akkor én megyek. Tessék.
Ez fájdalomcsillapító.
Fontos, hogy Maria az orvos utasításainak megfelelően szedje.
Szervusz, Maria!
Maria, sajnálom. Ha akarod, beszélhetünk a történtekről.
Kösz, most nincs kedvem.
Ne aggódj, mondtam nekik, hogy semmi közöd a történtekhez.
Nézd, Maria! Figyelj…
Maria!
Tisztázom magam, majd meglátod.
Nem bánhatnak így velünk.
Nem bánhatnak így velünk!
Elaludt a volánnál!
- De én segíthetek magán. - Santini, minden rendben?
Elaludt a volánnál.
Santini, zöld a lámpa. Haladjon!
Roberto! Az álmatlanság,
az éjszaka, a sötétség egy új szemszögből engedi látni a világot.
- Használja ki! - Baszódj meg, vén boszorkány!
Eddig ez volt Forte dei Marmi szégyenfoltja.
El sem tudják képzelni, mióta várok erre a pillanatra!
Gyönyörű lett!
Csodálatos.
- Mehetünk? - Igen.
Kívülre hőkamerákat szerelnénk fel.
Fényszennyezés nélkül, mozgásérzékelőkkel…
A kameráink kiváló arcfelismerő rendszerrel rendelkeznek,
így bárkit könnyedén azonosíthatunk, legyen szó barátokról, ellenségekről,
nemkívánatos személyekről…
Minden további kérdésükre a válaszom: igen.
Napjaink technológiával ma már bármi lehetséges.
Senki nem halt meg, nem volt csonttörés, sem nemi erőszak,
egyetlen szűzhártya sem sérült.
Egyszerű családi perpatvar volt.
Ön a jó oldalon áll, Santini úr.
Igen, drága Marcello.
A magunkfajta emberek óhatatlanul célponttá válnak. A világ megváltozott.
És mi, akik a célkeresztben vagyunk,
többé nem sajnálkozhatunk azokon, akik lemaradnak.
Marcello! Azért semmi szükség egy erődre.
- Ez a ház attól szép, hogy itt van. - A város szívében.
Csak egy Prada vagy Gucci butik legyen a közelben.
Mehetünk?
Elolvashatom a könyved?
Még nincs kész.
Azt akarom, hogy egyszerre menjünk el.
Nem akarok előbb elélvezni.
Mi a fasz, Angela?
Úgy érzem, már nem kívánsz úgy, ahogy az elején.
Gondoltam, talán ezzel…
Angela, mi a faszról beszélsz?
Negyven vagyok, nem 70.
Tényleg azt hiszed, ez a baj?
Hogy csak egy kék pirula kell?
Jézusom, Angela! Te még tényleg gyerek vagy.
- Azért ez nagyon gáz, nem? - Micsoda?
Hogy ilyen alakok támogatása kell ahhoz, hogy polgármester lehess.
- Ez a játék része. - „Játék”?
Igen.
„Egyetlen szűzhártya sem sérült” Szép, mondhatom…
- Csak tudnám, hogy csinálja. - Mit?
Hogy nem is érdekli, mi történt Mariával.
Csak viccelt, Roberto.
- Viccelt? - Igen, viccelt.
Azt a lányt egy életre megbélyegezték, ez mitől olyan vicces?
Folyton arra gondolok, hogy ez akár Angelával is történhetett volna.
De nem vele történt.
És vele biztosan nem is fog, ahogy ezután mással sem.
- Persze. - Igen, így van.
Hihetetlen.
Inkább beszéljünk rólad!
Árulj el valamit! Megint találkozgatsz Elenával?
Nem.
- Nem? - Nem.
Szóval nem. Akkor ezek itt mik?
- Kinek a kék tablettái ezek? - Hát nem az enyémek.
- Nem a tieid? - Nem.
Ja, persze, biztos az enyémek. „Férfierő 5”.
Claudia, 40 éves vagyok, nem 70. Nincs szükségem ilyesmire.
Persze, hisz fantasztikusan teljesítesz.
- Hol találtad azt a gyógyszert? - Otthon. Hol máshol?
Biztos van róla blokk vagy bizonylat. Nézz utána!
- Jó, megnézem a táskám. - Talán online rendelés.
Megvan. Megtaláltam.
Remélted, hogy nem lesz meg, mi? Csakhogy…
De hát ez Angeláé.
Mire kell ez neki?
Egyébként is, ez nem illegális? Még kiskorú. Kitől kaphatta?
Úristen! Milyen emberrel bújik ágyba?
Egy vénember szeretője lett?
Atyaég, a családunk teljesen széthullik!
Már nem is beszélgetünk egymással.
Mintha már csak lakótársak lennénk.
Semmi több.
Nem vagy normális!
Azt hittem, lecsukták.
Forte dei Marmi, a luxus fellegvára!
Jézusom, skacok…
Ez bolond.
Ne már! Ez idejön?
Remélem, nem.
Jézusom!
- Hé, mit művel? - Ez megőrült!
Kicsi Chiara, te semmit sem változtál!
Srácok…
És te… Te emlékszel,
mikor Maria szülinapi buliján a feleségem azt a mennyei tortát sütötte?
Tényleg, akkor jól elcsaptad a hasad.
Srácok, mi lett itt mindenkivel?
Mert nekem sejtésem nincs. Ki tudja?
Mindegy is…
Ne…
Ez szeptemberi. Ez meg áprilisi, a letartóztatás után.
Szeptemberben rám lőttek egy sokkoló pisztollyal,
mikor a parkban voltam.
Azóta a rendőrségnek mindenkit egyből letartóztat.
„Biztonságosabb jövő”?
Nem nekem, én csak rontom a statisztikát. Ezt mindenki tudja.
FORTE DEI MARMI, A LUXUS FELLEGVÁRA, 255 KEDVELÉS
- Láttad ezt? - Micsodát?
Angela üzenetét: „Holnap 15:00-kor családi kupaktanács.”
„A részvétel kötelező.” Mit akarhat?
Hát, holnap kiderül.
„A részvétel kötelező.”
A jó hír az, hogy a Casamora villa öt tulajdonosából
négy már beleegyezését adta.
Csak egy fivérük vonakodik.
Miért?
Nagyobb részesedést akar.
Hát akarjon. Egyébként csak blöfföl.
- Szerintem is. - Folytassák csak, mintha itt sem lennék!
Akkor térjünk át a szerződésre!
- Szia! Én vagyok az. - Szia!
Van egy félbemaradt ügyünk.
Tudom…
Igen…
Találd ki, hol találkozzunk, én meg megpróbálom úgy alakítani a napom.
- Mikor? - Ma este?
Mára valószínűleg találnék bébiszittert.
Én aztán biztos nem vigyázok Federicóra.
Persze hogy nem. Sosem kényszerítenélek ilyesmire.
Átviszem Ugóékhoz.
Miért nem mondtad el, hogy felmondtál?
- Gyűlölöm az életem. Akkor ma este? - Oké, persze.
Később írok.
- Rendben. - Szia.
Ki volt az?
Emma.
El akarta cserélni a műszakját.
- Hoztam neked kávét. - Kösz.
A picsába!
„Az eladás feltételei.
Az ingatlan az alábbi feltételekkel értékesíthető…”
Ezt később elmagyarázom…
„A szóban forgó ingatlanrészek
az adásvételi szerződés aláírásának időpontjáig…”
Valamit el kell mondanom.
„…jelzálog nélkül…”
- Ne! - Nem érhet hozzá!
Nem érhet hozzá!
Nem érintheti meg, érti?
- Nem akartam… - Ne haragudjon!
Ha megérintenek, az nekem olyan,
mintha döghússal érintkeznék.
Curzio, annyira sajnálom!
Hihetetlen.
Végeztem. Megyek.
Jól van.
Viszlát!
Hogy te mekkora gyökér vagy, Dario!
És az ott Maria.
Persze, koccintsatok!
Tessék, ott van Pilati!
TÖRÖLVE, FORMATTÁLVA
Emma, ki törölte le a hiányzó Pilati-felvételeket?
Biztos Ferrario emberei.
Ferrario emberei? És kitől kaptak rá engedélyt?
A feleségedtől.
És a biztonsági másolat hogy tűnt el az iCloudról?
Teljes hozzáférést kaptak.
Mindent töröltek, ami bizonyíthatná, hogy Ferrario ott volt.
Teljes hozzáférést… A kibaszott jótékonysági est miatt!
A moziszoba felvételeit is törölték. És miért?
Csak mert Ferrario oda is bement. Mivel mind bementünk.
Ezért törölték.
Bocs, Roberto. Claudia azt mondta, ne zargassalak ezzel az üggyel.
Semmi gond. Te ne haragudj!
Remek munka, Claudia…
Igazán remek.
- Utálom Ugót! - Fejezd be!
- Ez amúgy sem igaz. - De igen.
Szia! Na, mi újság?
- Köszönöm! Még meghálálom! - Nincs mit!
Légy jó, kincsem, szeretlek!
Mi a baj?
Éjjel vadászik, akárcsak te.
- Ő az én lelkiismeretem. - De nem ma.
Ez a szoba be van kamerázva, Santini? Van, aki figyel minket?
A hőkamerák érzékelik a testi izgalmat?
- Természetesen igen. - Igen?
Igen, Federico, hallak. Ne aggódj! Már ülök is be a kocsiba!
Rendben?
Elena!
- Hová mész? Mi történt? - Federico sírva hívott.
Nem akart Ugoékhoz menni, én mégis átvittem.
Milyen anya vagyok?
Látod? Csak elszúrok mindent, és elveszítem a fejem.
Sajnálom, nekem ez nem megy, nem követhetek el ilyen hibákat.
„Ilyen hibákat”? Hát az volnék? Egy hiba?
Azt mondtad, van egy befejezetlen ügyünk.
És igazad volt.
Tudod, amikor…
Amikor szakítottunk, azt mondtam magamnak,
hogyha nem lehetsz az enyém, akkor nekem semmi sem kell.
És pontosan így is lett.
Semmim sincsen.
Senkit nem engedtem magamhoz közel, csak veled éreztem azt, hogy élek.
Egy kibaszott szellem lettem, egy arctalan senki.
Idefigyelj!
Az egyik fiam gyűlöl, a másik egy percig sem bírja nélkülem.
- Hadd beszéljek Darióval! - Mondtam, hogy elbírok vele!
Pilati házában volt, amikor Mariával történt az az eset.
És ezt csak most mondod el?
Miután már lefeküdtem veled?
Jézusom!
Pedig ezt egyszer már lezártuk.
Most szólok, mert mostanra lettem benne biztos, hogy ott volt.
Beszélnem kell vele, mielőtt más megtenné.
Értsd meg, ezt nem hagyhatom annyiban!
Az emeleten van. De én is végig akarom hallgatni.
Vasárnap este, amikor rád találtam…
részeg voltál?
Hol voltál?
Vasárnap?
Egy haverommal piáltam Sarzanában.
- Miért érdekel? - Mert ez nem igaz.
Curzio Pilatinál voltál.
Jól mondom?
Igen.
Vasárnap, igen.
Neki dolgozom. Na és?
Elintézek neki pár dolgot, főleg éjjel. Szemmel tartom a dolgokat.
Afféle gondnoki meló.
Dario, tudod, hogy szeretlek, de mégis, ki bízná rád bármijét is?
Na, ezért nem mondok el szart se anyámnak.
Hol ismerted meg Pilatit?
- Ez egy kihallgatás? - Igen.
A Gildában. Mindig oda járt ebédelni.
Hallgasson ide!
Pilati háromszoros pénzt fizet, és nem homokot söprögetek.
Értem.
És a kamera?
- Kamera? - Amit tönkretettél.
Már értem…
Maga lefekszik az anyámmal.
Emiatt azt hiszi, úgy viselkedhet, mintha az apám lenne. Csakhogy nem az.
Dario!
Azért tettem tönkre azt a kamerát, mert Pilati ok nélkül kirúgott.
- Az a fazon tényleg fura. - És Maria?
Ő mit keresett ott?
Szóval?
Na jó…
Pilati és egy másik fazon meglátta Mariát az utcán.
- Ki volt az a másik? - Nem tudom. Egy pasas.
Maria próbált bejutni abba a templomba a Via Trentón. Sírt.
- Szóval beültették a kocsiba. - Kinek a kocsijába?
- Pilatiéba. - És ő csak úgy beült?
Nem. Nyilván nem.
Maria ismerte valahonnan azt a másik pasast.
Nagyon kivolt a csaj.
De nem tudom, miért.
Szóval ittunk, berúgtunk… főleg ő.
Aztán csináltunk neki egy kávét.
- Kávét? - Igen, kávét.
- A kávés történet igaz. - Na ugye.
Megpróbáltam kijózanítani a csajt, aztán egyenesen hazajöttem.
Esküszöm!
Én is sajnálom, hogy Maria bajba került.
De bármi is történt vele utána, arról én már semmit nem tudok.
A templom a Via Trentón.
Nézzük csak ezen!
Lassan…
HOL VAGY? MOST VAN A CSALÁDI KUPAKTANÁCS!
- Bassza meg! - Hová mész?
Elfelejtettem valamit.
Elkéstél. Írtam is neked, nem nézed a telefonod?
Dugó volt.
Szóval…
Az esszém címe „A viszály almája”.
Anya, előre szólok, hogy nem fog tetszeni.
De ideje elmondani, mi történt ebben a családban.
Pontosabban mi történt akkor, hétéves koromban.
Jól van.
Mi olyan borzasztó és botrányos a történtekben?
Miért lett tabutéma?
- Azért, Angela… - Mert szörnyű volt.
Életem legborzasztóbb napja.
Elveszítettelek a parkban.
Tíz percig a poklok poklát éltem át.
Tíz percnyi gyötrelem…
Aztán megtaláltunk egy körhinta mögött.
Az a mocskos Walter Spezi ott volt melletted, és molesztált.
A péniszét mutogatta, a nadrágja csupa sperma volt.
Claudia…
Apád szerencsére odaért és lerendezte.
- Na? Most örülsz? - Én erre miért nem emlékszem?
Mert borzalmas trauma ért, kicsim.
Az ember elméje ilyenkor felejtéssel védekezik.
Csak egy orvosra emlékszem, aki fura babákat mutogatott…
Ő volt a pszichiáter, aki kezelt.
- Akkor Spezit miért nem csukták le? - Ez egy remek kérdés.
Remek kérdés.
De majd most. Majd én elintézem.
És most majd megfizet.
Anya! Most nézd meg, elmegy!
Tudod, hogy képtelen erről beszélni.
Nagyszerű…
Te sem segítesz?
Én csak azt tudom, hogy vizelet volt, nem sperma.
De ha már a titkoknál tartunk…
mesélhetnél azokról a kék pirulákról. Ne menj sehová!
Claudia!
Kirúgtam miattad Spezit. Ez sem volt elég?
Nem.
Nem volt elég.
Miért van az, hogy mindenki után nyomozol, de arra nem vagy hajlandó,
hogy kiderítsd, a saját lányod mit rejteget előlünk.
- Talán mert nem akarom tudni. - Látom.
Angela!
Hányszor megfogadtam, hogy ilyet sosem teszek…
Nagyon sokszor.
Nézzük a születési dátumot!
Születési dátum visszafelé…
Mi lehet a jelszava? Talán egy cím?
Ennyire csak nem lehetsz…
Angela… Neked aztán magyarázhat az ember.
Öt, nyolc, három,
nulla, kettő, négy.
ANGELA S. MOBILTELEFONJA
Lássuk, merre jártál!
Hétfő…
Itthon és a suliban.
Kedd…
Mi ez a hely?
Mi ez a pékség?
Hová tűntél?
CAPRIGLIA - LAKÓÖVEZET
Nyugi!
„Szerelmem!”
Ki a fasz ez, Angela?
Ki ez? Ki a fasz ez az ember?
EMLÉKEK
„Nyaralás”, „Barátok”…
MILÁNÓ!
Ne…
Hogy megy az írás?
Próbálom kideríteni az igazságot.
A zavaros emlékek ködében.
Hogy találtál meg?
Nem hiszem el! Kémkedsz utánam?
- Azt mondtad, sosem tennél ilyet! - Ki ez a seggfej?
- Miért mentél vele Milánóba? - Nem seggfej!
- Ő a tanárom. - A tanárod?
Milánóba mentünk,
mert fontos találkozója volt az ügynökével.
Fontos találkozója volt…
És hogy kötöttetek ki az ágyban?
Na jó. Tudni akarod az igazat? Legyen.
Nem megyek egyetemre. Milánóba költözöm Stefanóval.
- Nem költözöl te sehová. - Nem érted?
Stefano regényt ír, ami valószínűleg bombasiker lesz.
- És te elhiszed ezt a baromságot? - Baromság? Keress rá a neten!
Stefano Tommasi. Író.
Tudod, könyveket ír, amit az emberek megvesznek, és elolvasnak.
Csinálj, amit akarsz!
Én is azt teszem. Ugyanis épp most megyek a rendőrségre.
Mert a te drágalátos tanárod aznap éjjel ott volt Pilatinál, Maria Spezivel együtt.
Nem vicc, bizonyítékom van rá. Sajnálom.
Gyűlöllek!
Neked fogalmad nincs arról, mi a szerelem.
Semmit sem tudsz a szerelemről!
Szóval, Maria…
Azt mondtad, hogy aznap éjjel a házban csak Pilati volt veled…
és a fiú, akinek nem emlékszel a nevére.
Igen.
Azóta esetleg eszedbe jutott?
Nem.
Tehát nem volt ott senki más?
Nem.
Vagyis nem Pilati és a tanárod, Stefano Tommasi vitt magával a házba?
Nem…
vagyis Tommasi tanár úr…
- elment, még mielőtt elfajultak a dolgok. - Érdekes.
Van olyan szereplő ebben a történetben, akinek nem falazol?
Elnézést, nem vagyok jól. Kimehetnék kicsit?
Maga szeretne mondani valamit?
Én…
- Én nem bántottam a lányomat. - És úgy tűnik, más sem.
Azért lenne magához egy kérdésem…
Walter…
Maga szerint megérdemli, hogy ilyen lánya van?
Nem.
Már nem voltam ott, mikor ez az egész történt.
Hazamentem. Esküszöm!
- Haza? - Igen.
Van valaki, aki ezt megerősítheti?
Pilati úr, készen állunk.
- Itt is van! - Curzio…
Nem mondtál igazat. Azt mondtad, Milánóban voltál, amikor történt.
Nem. Nem ezt mondtam. Azt mondtam,
magukra hagytam őket a konyhában, és én nem voltam ott.
Claudia…
Ugye fel tudod mérni a kockázatot?
Nemcsak rám, hanem rád és a választásra nézve is.
- Sokan örülnének… - Kérem, egy fotót!
- Hogyne. - Persze.
…ha egy munkatársamat
szexuális zaklatásért letartóztatnák.
Az ügyvédeim nagyon aggódnak.
De ha tényleg ilyesmi történt a házamban, és imádkozom, hogy ne így legyen,
segítened kell.
Én sem tétlenkedtem,
kirúgtam azt a Dariót, a gondnokomat. Micsoda vadállat…
- Dario? - Igen, a neve Dario Nobile.
Még könyörgött is, hogy vigyem vissza.
- Bassza meg! - Pilati úr, az olló.
Persze, igen, csináljuk!
- Szép munka! - Köszönöm.
- A polgármesterünk. - Elnézést…
Te kerülsz engem?
Már a kanapés trükköt sem dobod be.
És hogy képzeled, hogy besározod Pilatit?
Milánóból kellett iderángatnia az ügyvédeit.
De már tudom, honnan fúj a szél. Azt a barom Dariót véded.
- A leendő mostohafiacskád. - Mi van?
Én csak próbálom összerakni, hogy…
Megengedi?
Igen, persze.
- Köszönjük. - Nincs mit.
- Ne nézz így rám! - Hogy?
Ilyen megvetően.
Roberto…
Ez az én nagy lehetőségem.
Az egyetlen esélyem.
Ez az életem. És nem fogom hagyni, hogy az utamba állj.
Sem te,
sem pedig a házasságunk. Világos?
Igen, ambiciózus vagyok.
De tudod, mit?
Egyesek ezt vonzónak találják.
Claudia, várj!
Mi történt? Talán mondani akarsz valamit?
Matteo, neked nincs dolgod?
Menj csak!
Nem voltam mindig ilyen.
Ilyen…
- Visszahúzódó? - Nem.
Amilyen vagyok.
Amikor az a nő megérintett a konyhában, egyből a védelmemre keltél,
gondolkodás nélkül. Mert te ilyen vagy.
Kemény, de melegszívű.
Úgy éreztem, nem vagyok egyedül,
Mintha megértettél volna, érdek nélkül.
Tudod, mit éreztem abban a pillanatban?
Ez…
ez a betegség, amiben szenvedek,
borzasztó, nekem elhiheted.
A semmiből tör rám.
Már mindent megpróbáltam, pusztán megérteni is,
de még senki nem jött rá, mi okozza.
Képtelen vagyok…
intim kapcsolatot létesíteni. Egyszerűen lefagyok.
Először csak ideges leszek, aztán összeomlok.
Szörnyű.
A nők meg úgy érzik, visszautasítom őket, hiába próbálom megmagyarázni.
De nem is hibáztatom őket.
Ezért választottam a magányt. Ez volt a legkönnyebb.
Amúgy is mindig visszahúzódó típus voltam.
Gazdag vagyok. Bármit megkaphatok.
Kivéve azt, amire mindennél jobban vágyom.
És az az intimitás.
Azt a fajta szerelmet, amit te is megérdemelsz.
Claudia…
Nekem segítség kell a gyógyuláshoz.
A te segítséged.
Igen, azt akarom, hogy az enyém légy.
Még ebben az életben.
Csodálatos ember vagy, Curzio.
És segítek neked.
Elnézést!
- A fogadás… - Igen…
ERŐSZAKTEVŐ
Elnézést!
Tommasi tanár úr mai órája elmarad, úgyhogy elmehettek.
Halljátok, ez kész őrület! Tommasi és Maria…
NEM ERŐSZAKTEVŐ
Mit keresel itt? Miért nem vagy suliban?
Mit akart Pilati?
- Mi dolgod vele? - Figyelj…
Nézz már magadra! Miatta lettél ilyen? Önmagad árnyéka vagy!
Angela, ülj le, és hallgass meg!
Nem a saját regényemen dolgozom.
- Micsoda? - Pilati nevében írok könyvet.
- De miért nem mondtad el? - Mert…
Nem ilyen jövőt képzeltem el magamnak.
De tudod, mit?
Pilatinak elképesztően izgalmas élete volt.
Milliókat keresett adósságkezeléssel.
Nincs családja, és azt akarja, hogy ez a könyv legyen az öröksége.
Angela, ebben van lehetőség.
A maga módján ő egy lázadó zseni.
- „Lázadó zseni?” Az az ember egy seggfej! - A seggfej, akiből élek!
Ez végre igazi pénz, Angela! Ebből kifizethetem az exnejem!
Utoljára kérdezem.
Ha nem mondod el az igazat, elmondom az igazgatónak,
hogy június óta legalább kétszázszor dugtunk.
Mit csináltál vasárnap este?
Már a rendőrségen is elmondtam.
Jól van…
Jó… Tudod, mit fogunk tenni?
Elmegyünk innen.
Elköltözünk… egy helyre, ami mindkettőnknek teszik.
Én majd intézek mindent. Dolgozom a suli mellett, te meg írsz.
Egy bestsellert már írtál.
Igen, tíz éve!
Tíz kibaszott éve.
Na és? Most mindent újrakezdhetünk.
Angela, én már 40 vagyok.
Te meg csodálatos.
Csodálatos.
Nem hiszem, hogy jó ötlet velem hosszú távra tervezni.
Ez őrület. Mindig is tudtuk, hogy nem tarthat örökké.
És hogy legalább egyikünknek fel kell majd nőnie.
És a személyink alapján ezt nekem kell végre megtennem.
Egy nap majd megérted, Angela.
Egy nap majd megérted.
- Valami történt. - Kimegyek cigizni.
- Apa! - Édesem…
Mi történt?
Anya nem tudhatja meg! És senki a suliban! Nem mondhatod el senkinek!
Elhagyott.
Annyira fáj!
Gyere, mesélj el mindent!
Ülj le!
Mi történt?
Na mesélj!
Azt mondta, hosszú távon úgysem működne.
Hosszú távon…
Aztán azt mondta, egyikünknek fel kell végre nőnie.
Egyikünknek fel kell nőnie!
Aztán azt mondta, menjek el.
Menj el!
Apa…
- Minden rendben? Jól vagy? - Persze.
Hozok neked egy kis vizet.
Na tessék…
Zeusz lejött az Olümposzról, hogy megmentse a lányát, Athénát.
A srác ott volt még, mikor elmentél?
Bravó…
Esküszöm, tönkre foglak tenni.
Lefeküdtél a lányommal, a diákoddal. És miattad ült be Maria abba a kocsiba.
Videofelvételeim vannak róla.
Te is benne voltál, ezért hazudsz.
Szóval utoljára kérdezem.
Ott volt még az a srác vasárnap, mikor elmentél?
Tudod…
ennek a bajba jutott kislány dolognak…
erotikus értelemben tényleg van létjogosultsága.
De egy gruppen szerintem inkább szomorú, és mivel túl sokan voltunk…
felajánlottam Mariának, hogy hazaviszem.
De ő nem akart hazamenni apucihoz.
Úgyhogy…
leléptem.
Még a srác előtt.
Ráadásul rám is várt egy bajba jutott kislány az ágyban.
Te szarházi!
Te rohadt…
Bocs, de… nevetséges vagy.
Jézusom, ember…
Roberto, gyere csak!
Nézd!
„Apám nagyon megváltozott.
Amit azelőtt elképzelni sem tudott,
hirtelen valósággá vált számára.
Olyan lett,
mint egy időzített bomba…”
Szegény lány.
Mi ez?
Felvétel Maria Speziről, egy diák titokban készítette a szakkörön.
Most töltötték fel, és már több mint 800-an látták.
Hogy lehet, hogy senkinek nem tűnt fel
ez a sok-sok intő jel?
„…'Ha kimutatod a félelmeid,
csak feldühíted a szörnyet.'
Szóval én azóta sem mutatom ki a félelmeim…”
- Veled meg mi történt? - Semmi.
Még mindig azt gondolod, hogy ártatlan?
„…minden éjjel csak beleájultam az ágyba,
vagy…
egy széken ért utol az álom, apám mellett, ahol épp elaludt.
Néha arra ébredtem, hogy üres tekintettel bámul rám.
Az a gyűlölet,
amit a város iránt érzett, amiért egy éve igazságtalanul letartóztatták,
tomboló haraggá vált benne, az egész világ iránt.
Ami ugyanolyan igazságtalanul bánt el vele,
- mint a közösség, ahová tartozott.” - Miféle emberek ezek?
„A közösség, ami kegyetlenné és korrupttá vált.
Anyám halála után különös fordulat történt.
Én lettem a szülő, és ő lett a gyermek.
Azt hittem, ez majd megváltozik, és ha majd nem iszik többé…”
Kapcsold ki, kérlek!
- Kapcsold már ki! - Mi a baj?
- Kapcsoljátok ki! - Ginevra műve.
„Néhány hét múlva
rá kellett jönnöm, hogy ez már sosem fog megváltozni.
Hogy én már sosem leszek szabad.
Hogy sosem leszek már szabad.”
MEGTEKINTÉSEK SZÁMA: 3700
Vége.
Szia!
Történt valami?
Csak mert mára hat kiemelt ügyfelünk is felmondta a szerződést.
Órák óta csak telefonálok.
Azt mondják…
instabil vagy…
és erőszakos…
WALTER SPEZI, VILLAMOSSÁGI SZAKÜZLET
Maria…
Csak egy percet adj, kérlek!
Emma!
Kik bontottak velünk szerződést?
Emma! Az ügyfeleket kérem, akik felmondták a szerződést!
Teljesen világos. Ezek mind Pilati barátai.
- Mutasd a biztonsági másolatokat! - Azokat már töröltem.
A bírósági végzés miatt.
Tényleg nem érted. Valójában mi sosem törlünk semmit. Első ügyfél.
- Ez Dario kocsija. - Második ügyfél.
- Harmadik ügyfél. - Mit rejtegetnek?
Dario, mit csináltál még aznap éjjel?
Ötödik ügyfél.
Ezt nézd! Figyeld csak!
Ne… Marián itt már látszódnak a zúzódások.
Dario, te hazug disznó!
Nem Spezi volt.
Őt hajnali 2:56-kor vitték be a rendőrségre.
Méghogy instabil és erőszakos…
Maria!
Gyere be ma a suliba, légyszi! Már Stefano is visszajött.
Bemegyek veled.
Ez Grassiéknak megy. Intézed?
- Egy pillanatra magunka hagyna? Köszönöm. - Kérem.
- Mi történt? - Az most mindegy.
Dario hazudott. Mindkettőnknek.
Ez csak tovább ront a helyzeten.
El kell mondania a teljes igazságot. El kell mennie a rendőrségre.
Ha akarod, én elviszem.
Vezető technikus voltam nálad.
Most meg örülök, ha megjavíthatok egy kenyérpirítót.
Ha a feleségem most veled látna…
Azt mondaná, együtt a két nemkívánatos személy.
A két száműzött.
Miért mondtad, hogy a te hibád, amikor ott álltál Maria mellett?
Mert ez az igazság.
Aznap délután veszekedtünk. Amiatt, hogy iszom.
Elrohant, én meg túl részeg voltam…
hogy…
utána menjek. Hát ezért.
Meg kellett volna állítanom.
Minden az én hibám, egy haszontalan senki vagyok.
Bárcsak írt volna a szép időkről is!
- Mert voltak ám olyanok is. - Tudom.
Roberto…
A történtek után…
Angelával…
Megértem, hogy ki kellett rúgnod.
- De, tudod… - Walter…
Bocsánatkéréssel tartozom.
És nemcsak én, mindannyian.
„Csak forogni akartam a körhintával.
Egy gondtalan, játékos körtánc a paradicsomban.
Aztán odaértem, és láttam, hogy a körhinta elromlott.
Anyám mindig kulcsra zárta az ajtót,
és mindig becsatolta a biztonsági övet.
Ha látott egy kutyát az utcán, már hívta is a gyepmestert.
- Ezért…” - Angela!
„…az, hogy elvesztette a lányát…”
Angela!
„az egész világát megrengette.”
Angela!
Hol ismerted meg Pilatit?
A Gildában.
Imádta nézni…
ahogy a sok lány mind körülöttem ugrál.
Folyton azt mondta…
hogy miattam fiatalabbnak érezi magát.
Aztán egy nap azt mondta,
ha egy csajt meg akarok fektetni, nyugodtan menjünk hozzá.
Én meg belementem.
Gondolkodás nélkül.
Az egyetlen feltétel az volt,
hogy mindig a moziszobába vigyem a lányt,
soha ne a hálóba. Emlékszem…
először azt gondoltam, az egész a tisztaságmániája miatt van.
De aztán…
rájöttem, hogy nem ez a valódi ok.
Tudom, hogy ez nagyon helytelen. Nem is vagyok büszke rá.
Elcsesztem.
De ez nekem tényleg csak a csajozásról szólt.
És mind beleegyeztek, meg is kérdezheti őket, ha akarja.
Pilati fizetett neked ezért?
Igen…
Készpénzben.
Néha még bónuszt is adott.
Mesélj Mariáról!
„Hallottam, ahogy a nevemet kiabálják,
de én csak azt akartam, hogy valaki megjavítsa a körhintát.”
Hol van a szerelő?
„És akkor megláttam…
a férfit, aki mindent megjavított.”
Uram, meg tudná javítani a körhintát?
„Biztos voltam benne,
hogy a varázsereje által majd újra foroghatok.
Honnan is tudhatta volna, hogy egy véletlenből ilyen tragédia lesz?
Hogy egy ártatlan pillanat…
ilyen katasztrófához vezet.”
Mariával más volt a helyzet.
Minden balul sült el.
Látszott, hogy sokkal fiatalabb, mint a többiek.
De…
mivel Pilatit ez nem zavarta, én csak töltögettem a piát,
mint ahogy a többi lánnyal is csináltam.
Gyerünk már! Hozz még bort!
A pasas, aki ismerte őt…
Leléptem.
Ideges lett, és elment.
Ne! Ne menj el!
- Kérlek! - Mennem kell!
Pilati nem tudta róla levenni a szemét.
Szinte felfalta őt a tekintetével.
Aztán látam, hogy…
merevedése van.
„Nem féltem tőle.
Sőt, igazából… Mondhatni, lenyűgözött.
Olyan volt, mintha valami nagy lovat néznék,
ami megállt vizelni az utcán.
Aztán megcsókoltam.
De csak egyszer, mert…
Csatak részeg volt, és így nem akartam folytatni.
Hülyén éreztem magam.
Gondoltam, előbb innia kéne egy kávét.
- Ki csinált neki kávét? - Pilati.
De…
nem segített a helyzeten, mert Maria elaludt.
Aztán…
Pilati odajött…
És elkezdte kigombolni Maria blúzát, de nagyon lassan és óvatosan,
hogy nehogy a bőréhez érjen.
Aztán jelentőségteljesen rám nézett, mintha azt mondta volna,
„Most te jössz.” Én erre mondtam, hogy nem.
Mondtam, hogy képtelen vagyok rá, nem akarom.
Erre ő…
Irtó dühös lett rám, és kidobott.
Csontrészeg voltam.
Nem emlékszem semmire, csak arra… hogy összetörtem Roberto kameráját.
Aztán hallottam, hogy Maria sikít.
- Mi a fasz? - Angela!
„Félreérthetetlennek tűnt. Egy férfi, aki elővette a péniszét,
egy kíváncsi kislány,
és egy anya, akit elvakított a kétségbeesés és a pánik.
Sírtam, igen…
de csak mert elharaptam a számat, mikor elestem.
Próbáltam elmagyarázni…
hogy Spezinek nem sperma, hanem vizelet volt a nadrágján,
Pilati totál bekattant.
Ütötte Mariát.
Rúgta, taposta a fejét.
Nagyon durván.
Vissza akarta ültetni a székbe,
ezért megragadta a karját, de…
túl erősen húzta.
Csoda, hogy nem tépte ki a karját.
Aztán úgy üvöltött velem, mintha az én hibám lett volna.
Azt mondta…
meg kellett próbálnia.
Meg kellett próbálnom! Érted?
Muszáj volt. Nem gondoltam, hogy érezni fogom.
Érezni? De mit?
A halált! Nem hittem, hogy megérzem majd a testében a halált.
Vidd el innen!
Tűnjetek el!
Maria…
„Nálunk csak ez a történet létezett.
Anyám verziója, amit a félelme szült.
Így nem kellett magát hibáztatnia, hogy elvesztette a szeme fényét.
aki a világon a legfontosabb neki.
Sosem értettem ezt az egészet.
Mert sosem értettem az anyámat.
De már értem.
A történet érdekesebb lett volna, ha tényleg trauma ér.
Sokkal izgalmasabb.
Valószínűleg…
De az anyám története, nem az enyém.”
Csak hogy tudd, a hosszú kulcs nyitja a bejárati ajtót.
Már a tiéd.
Annyira…
félt tőlem…
hogy…
kiugrott a kocsiból.
Őt kerestem, mikor Roberto megállított…
mert tenni akartam valamit.
Segíteni akartam.
Picsába!
Az a pasas… Meg fog ölni.
Ne aggódj!
Az alkoholon kívül találtak mást is a vérében?
Már mondtam, csak fájdalomcsillapítót.
Oxikodont.
Hányszor feküdtél le vele?
Csak egyszer.
Roberto, kérlek…
Miért nem mondod el az igazat?
Ez az igazság.
- Na persze… - Igen.
De nem ez itt a gond.
A házasságunknak vége, Claudia.
Ezt te is tudod.
Angela is nemsoká kirepül a fészekből.
Mondd csak, Roberto!
Tényleg eldobnál mindent? Mindent, amit közösen építettünk fel?
Az üzletet, a családot, a karrieredet?
Miért?
Egy elcseszett nőért, meg a bűnöző fiáért?
Vagy mert újra tinédzsernek akarod érezni magad?
Szerinted ez szerelem?
Nem inkább egy újabb holdkóros képzelgés?
Őszintén?
Nem tudom.
De úgy érzem, megéri a kockázatot.
Valamire azért kíváncsi vagyok.
Te tudtad, hogy Ferrario emberei nem csak
a jótékonysági esten készült felvétel biztonsági másolatait törölték?
Sejtettem.
Claudia, Pilati rossz ember. Az az ember beteg.
Van elég pénze, hogy bármikor tisztára mossa magát.
Talán így van.
De egyvalami azért furcsa. Nem fér a fejembe, hogy lehetséges az,
hogy Mariának kávét főzött, hogy kijózanítsa, de a lány mégis elaludt.
Nem fura?
Maria meg is halhatott volna!
Az a férfi…
Miatta újra érzem, hogy élek.
Bárki is ő,
és bármit is tett,
miatta olyat érzek, amit már régóta nem éreztem.
Amit már rég elfelejtettem…
De ez legyen az én gondom.
De egy biztos, Roberto.
Nekem férfi többé nem okoz csalódást.
Soha többé.
Ki maga?
Maria apja vagyok, Walter Spezi.
És mit akar?
Tudni akarom, mi történt vasárnap este.
Spezi úr, nagyon sajnálom, de, tudja…
a rendőrök itt már mindent tisztáztak. A bulit, a drogokat…
Nagyon haragszom arra a kis szarházi Darióra,
aki visszaélt a nagylelkűségemmel, hogy nálam dolgozhatott.
Sajnos nem csak Mariával bánt el így. Más lányokat is idehozott.
Nézze, ha problémája van, beszélje meg azzal a kölyökkel!
Beszéljen vele! Dario Nobilének hívják. Itt lakik a Via… Donatiban, azt hiszem.
- De Roberto… - Hadd mondjak valamit Santiniről!
Darió anyjával kufircol. Az egész város tudja.
Nyilván a kölyköt védi.
Sajnálom, Spezi úr. De most, ha megbocsát, mennem kell.
Nézünk valamit a tévében, jó?
- Rendben. - Szuper, akkor menjünk!
Sziasztok!
Beszéltem Claudiával.
Már tud mindent.
És mit szólt?
Anya, bejött egy ijesztő bácsi!
- Megöllek! - Hívd a rendőrséget!
- Walter! - Te hazug disznó!
- Mi a faszt csinálsz? - Megöllek!
- Walter! - Eressz el!
Egy férfi van itt, meg akarja ölni a fiamat!
- Walter! - Eressz el!
- Nézz rám! - Eressz el!
Én vagyok az, Walter! Nézz már rám!
- Eressz el! - Nem Dario volt!
Pilati volt!
Esküszöm! Esküszöm neked, hogy találok bizonyítékot!
Higgy nekem!
Vége van, Walter.
Vége van.
Igen…
Igen, vége.
Nekem már úgyis mindegy.
Én kellek nekik.
Ez mindig is így volt.
Jöjjön ki feltartott kezekkel! Induljon!
Lassan jöjjön felénk!
Jöjjön, Spezi! Jöjjön!
Úgy, jöjjön csak!
Még, jöjjön!
Állj!
Bilincset rá, Riccardi!
Uram, dobja el a fegyvert!
Dobja el a fegyvert, Walter!
Dobja el a fegyvert!
OXIKODON
Oxikodon.
Bort!
Elég, srácok! Nyugalom!
Én bort akarok!
Nem kérek többet!
Jót fog tenni, igyál csak!
AKTIVÁLJA A RIASZTÓT?
AKTÍV
ELKÜLDI A FELVÉTELT A VÁLASZTOTT ÜGYFELEKNEK? - KÜLDÉS
Szomorú, hogy az összefogáshoz
egy tragédiának kell történnie.
És szomorú, hogy az emberek
már csak akkor nyitnak egymás felé, ha meg akarják osztani a fájdalmukat,
ha már muszáj beismerni a félelmeiket.
Szomorú.
A TÖRTÉNET SZEREPLŐI KITALÁLT ALAKOK,
BÁRMIFÉLE EGYEZÉS A VALÓSÁGGAL CSUPÁN A VÉLETLEN MŰVE.
A feliratot fordította: Usztics Lili